**Innsbruck** (što prevedeno sa njemačkog znači *Most na rijeci Inn*) je statutarni grad na sjeverozapadu
Austrije od 126,965 stanovnika. u užem centru dok kao okrug (bezirk) ima 172,041 stanovnika.

Innsbruck je glavni grad austrijske savezne zemlje Tirol, ali je i administrativni centar vlastitog okruga i Okruga Innsbruck Land.

Geografske karakteristike
-------------------------

Innsbruck leži u Tirolu u kotlini rijeke Inn.

Prosječna godišnja temperatura u Innsbrucku je 8 °C, a srednja godišnja količina oborina je 872 mm / m².

Historija
---------

Innsbruck se prvi put spominje 1180. kao malo trgovište bavarskih grofova Andech, ali se vrlo brzo 
razvio kao značajan grad zbog svog izuzetmog položaja, na trasi trgovačkog puta iz Italije u Njemačku preko Brennerskog prijevoja, i odlične veze sa Švicarskom uz dolinu Inna.

Innsbruck je povelju o statusa grada dobio 1239. a 1363. pripao Habsburgovcima.

Od 1420. je sjedište nadvojvode Frederika, zvanog grof praznih džepova.Innsbruck je od druge polovice 16. vijeka, prijestolnica Grofovije Tirol koja je premještena iz 
dotadašnjeg Merana.

Univerzitet u Innsbrucku osnovao je 1677. car Leopold I, a veliku biblioteka darovala je carica Marija Terezija - 1745.

Napoleon Bonaparte je 1806. dao Innsbruck Kraljevini Bavarskoj, kao i ostalu Grofoviju Tirol, 
zbog tog je izbio ustanak kog je poveo Andreas Hofer. Upravo su se južno od grada na brdu Berg Isel visokom 750 metara 1809. vodile borbe ustanika sa francuskim i bavarskim vojnicima.

Znamenitosti
------------

Historijski centar grada još uvijek ima srednjovijekovni izgled sa uskim uličicama.

Najveća znamenitost Innsbrucka je Palača Fürstenburg sa pozlaćenim balkononskim krovom, kog je vjerojatno dao podići nadvojvoda Frederik, a obnovio car Maksimilijan I oko 1500.

Pored nje tu je i Palača Hofburg (1754. - 70) podignuta na mjestu gdje se nekad nalazila vojvodina palača iz 15. vijeka, zatim je tu i franjevačko - dvorska crkva podignuta između 1553. - 1563. u kojoj se nalaze grobnice Maksimilijana I, Andreasa Hofera i drugih tirolskih heroja.

Innsbruck ima četiri velika muzeja, jedan od njih je Ferdinandeum koji ima veliku galeriju slika, ali i kolekcije od prirodoslovne, prahistorijske do primijenjene umjetnosti, drugi je Muzej tirolskog folklora, treći Carskih pušaka, a četvrti u dvorcu Ambras, izlaže dio kolekcije nadvojvode Ferdinanda II.

Privreda
--------

Innsbruck je jedan od najpopularnijih zimskih turističkih centara, skijališta i poznato lječilište. U Innsbrucku su održane Zimske olimpijske igre 1964 i 1976.

Pored toga Innsbruck je i veliki privredni centar, sa razvijenom tekstilnom, drvnom, prehrambenom i metalnom industrijom. Poznat po proizvodnji cipela, muzičkih instrumenata i medvjedića za djecu.

Od kraja 20. vijeka u Innsbrucku se proizvodi i elektronika.

Izvori
------

1. 1 2 3 4 5 6 7 8  „Austria: Tirol" (engleski). City population. Pristupljeno 25. 12. 2015.
2. 1 2 3 4 5 6 7 8 9 10 11 12  „*Innsbruck*" (engleski). Encyclopædia Britannica. Pristupljeno 25. 12. 2014.
3. 1 2  „*Gefürstete Grafschaft Tirol*" (njemački). Deutsche Schutzgebiete. Pristupljeno 20. 12. 2015.

Vanjske veze
------------

***Innsbruck*** na Wikimedijinoj ostavi

* *Službene stranice Innsbrucka* (`de`)

| * p
* r
* u
Glavni gradovi austrijskih saveznih zemalja |
| --- |
| Grb Austrije | 
* Bregenz
* Eisenstadt
* Graz
* Innsbruck
* Klagenfurt
* Linz
* Salzburg
* Sankt Pölten
* Beč

 | Zastava Austrije |


| * p
* r
* u
Okruzi i statutarni gradovi u Tirolu  |
| --- |
| Gradovi | 
* Innsbruck
 | Položaj pokrajine Tirol u Austriji |
| Okruzi | 
* Imst
* Innsbruck Land
* Kufstein
* Kitzbühel
* Landeck
* Lienz
* Reutte
* Schwaz

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 131336603
* LCCN: n79072777
* GND: 4027096-8
* BNF: cb11961873r (podaci)
* HDS: 006592
* NKC: ge134234

 |